b'\n_START_ARTICLE_\nDevet fantov in eno dekle\n_START_SECTION_\nZgodba\n_START_PARAGRAPH_\nZgodba se dogaja v \xc4\x8dasu druge svetovne vojne v kraju ob Savi in je zgrajena iz dveh delov._NEWLINE_Preden se je Ivan poslovil od svojega dekleta Majde, je razmi\xc5\xa1ljal o skrivni operaciji, ki jo bodo izvedli tistega dne. Nato se je odpravil na \xc5\xbeelezni\xc5\xa1ko postajo \xc4\x8dakat Angelo, ki naj bi prinesla razstrelivo za njihovo akcijo. A Angela se ni prikazala. Zato se je odpravil proti \xc5\xa1otoru, v katerem so se zbirali z uporni\xc5\xa1kimi prijatelji. Angela se je pripeljala s kasnej\xc5\xa1im vlakom, ker se je morala v mestu izogniti zasledovalcu. Na postaji je Ivan ni \xc4\x8dakal, zato je od\xc5\xa1la v brivnico, da bi za pomo\xc4\x8d prosila Milana. A tam je bil ravno nem\xc5\xa1ki vojak, kateremu se je Angela zdela sumljiva. V vsej zmedi, ko se je posku\xc5\xa1ala re\xc5\xa1iti, je pozabila aktovko z razstrelivom na mizi v brivnici, sama pa uspe\xc5\xa1no pri\xc5\xa1la do \xc5\xa1otora. Tu se je v ve\xc4\x8dernih urah gnetlo devet fantov in eno dekle, starih med \xc5\xa1estnajst in enaindvajset let. Zunaj je divjalo neurje. V \xc5\xa1otor je sko\xc4\x8dila Majda in jih opozorila, da jih Nemci \xc5\xbee ves dan i\xc5\xa1\xc4\x8dejo. Predlagala jim je, da \xc4\x8dim prej zbe\xc5\xbeijo, a hkrati \xc5\xbeelela, da bi Ivan ostal z njo. Povedala mu je, da je nose\xc4\x8da, on pa se je kljub temu odlo\xc4\x8dil za svoje prepri\xc4\x8danje in boj proti okupatorju ter zbe\xc5\xbeal s fanti in Angelo. Kmalu so jih zajeli nem\xc5\xa1ki vojaki._NEWLINE__NEWLINE_V drugem delu zgodbo pripoveduje Metka. \xc5\xa0tiri SS vojake so naselili v njihovo hi\xc5\xa1o, zato je morala Metka spati na zofi v sobi star\xc5\xa1ev. Star\xc5\xa1i so se bali, da jih bodo preselili in bodo s tem izgubili vse z garanjem pridobljeno premo\xc5\xbeenje. O\xc4\x8de je \xc5\xbeelel, da se Metka u\xc4\x8di za izpit iz nem\xc5\xa1\xc4\x8dine, ki so ga morali opraviti vsi otroci, \xc4\x8de so \xc5\xbeeleli nadaljevati \xc5\xa1olanje. Metka se ni hotela u\xc4\x8diti, zato na izpitu ni znala odgovoriti na vpra\xc5\xa1anje. Izpit so kljub temu naredili vsi. \xc4\x8cez nekaj dni je proti ve\xc4\x8deru vojak M\xc3\xbcller poklical Metko v uto, da bi pred zbrano dru\xc5\xbebo odgovorila na te\xc5\xbeko vpra\xc5\xa1anje o \xc5\xbeivljenju in smrti. Ko je Metka pravilno odgovorila, se je M\xc3\xbcller zelo razveselil, saj je dobil stavo. Polkovnikova pripomba o neumnosti Balkancev je zelo razburila Metkinega o\xc4\x8deta, ki je z mize pred sabo z zamahom pometel vse, kar je dosegel._NEWLINE_Nekega jutra se je domov vrnil \xc4\x8disto spremenjen M\xc3\xbcller. Pono\xc4\x8di je Metkin o\xc4\x8de materi povedal, da so Nemci ujeli devet fantov in eno dekle. Ves dan in vso no\xc4\x8d so jih zasli\xc5\xa1evali in mu\xc4\x8dili, pa ni nobeden ni\xc4\x8d povedal. Nato so jih peljali v gozd, kjer so si sami izkopali grob, Nemci pa so jih postrelili vanj. M\xc3\xbcller je poveljeval. Eden izmed fantov ni hotel pasti, ustrelili so ga trije, on pa je \xc5\xa1e kar stal. Zato ga je M\xc3\xbcller ustrelil od blizu in preden je padel, ga je fant posmehljivo pogledal. Nato so zravnali tla, da tega groba ne bi nikdar na\xc5\xa1li. Dopoldne je na kostanju pred hi\xc5\xa1o pisalo, da bo vsakr\xc5\xa1no upiranje obstoje\xc4\x8demu upravnemu redu takoj kaznovano.\n_START_SECTION_\nKratka obnova ponatisnjene knjige\n_START_PARAGRAPH_\nZgodba govori o avtori\xc4\x8dinem \xc5\xbeivljenju, o njenem dojemanju sveta in dogajanja okrog nje. Zgodba se za\xc4\x8dne z opisovanjem in predstavljanjem njene dru\xc5\xbeine, okolice. Imela je o\xc4\x8deta, ki je bil razo\xc4\x8daran nad takratnem dogajanjem in zato vedno bolj slabe volje, ona pa je bila \xc5\xa1e otrok, ki star\xc5\xa1evskih problem ni razumel. Ko je bila \xc5\xbee malo starej\xc5\xa1a je opisovala fanta Ivana, ki ji je bil v\xc5\xa1e\xc4\x8d, a je imel drugo dekle Ano. Ivan je bil \xc4\x8dlan uporni\xc5\xa1ke skupinice in z opisovanjem ljubezenske zgodbe med Ano in Ivanom nam pisateljica \xc5\xbee da vtis mladih upornikov. Sledi opisovanje zgodbe, ko jo je o\xc4\x8de peljal na izpit iz nem\xc5\xa1\xc4\x8dine, ona pa tako reko\xc4\x8d ni veliko znala, ker je nem\xc5\xa1\xc4\x8dina ni zanimala. Zgodba se nadaljuje v frizerskem salonu, kjer so se strigli nem\xc5\xa1ki komandirji in oficirji. V salon pa je pri\xc5\xa1la zelo sumljiva oficirjem Ivanka, ki pa je bila tisto dekle iz skupine upornikov. Dekle je ob\xc4\x8dutila, je sumljiva generalom, zato je kmalu zapustila salon, v katerem je pozabila torbico z dokumenti. Tako se prepleta \xc5\xa1e nekaj zgodb, v katerih pisateljica stalno zelo podrobno opisuje dogajanje, okolico, ljudi,... zgodba se kon\xc4\x8da zelo tragi\xc4\x8dno. Ana, Ivanovo dekle je bila v mestu. Sli\xc5\xa1ala je, da so Nemci odkrili skupino upornikov, ki so se skrivali v \xc5\xa1otoru. \xc5\xa0la je do njih in jim povedala za dogajanje v mestu, saj je bila nose\xc4\x8da in je hotela re\xc5\xa1iti Ivana. Ivan svoje skupine ni mogel izdati, vsi skupaj so mislili skrivaj pobegniti, a jim na \xc5\xbealost ni uspelo. Zgodba s kon\xc4\x8da tragi\xc4\x8dno: skupino upornikov so Nemci ulovili in vse do zadnjega v opozorilo drugim pobili.\n_START_SECTION_\nLiterarna zgodovina\n_START_PARAGRAPH_\nTekst je snovno o\xc4\x8ditno naslonjen na zgodovinski pripetljaj iz NOB, je pa avtorica snovno predlogo docela transformirala v poeti\xc4\x8dno psihologiziranje, v serije notranjih monologov ipd., tako da zgodovinska pobuda kot literarni u\xc4\x8dinek zgine. Sporedno miselno poanto doda avtorica romanu z uvodno primerjavo lahkotnosti in lepote \xc5\xbeivljenja v miru z onim, ki so ga morali mladi rodovi \xc5\xbeiveti v vojnih letih. Roman ka\xc5\xbee na nekak\xc5\xa1no pripravljalno iskanje izraznih mo\xc5\xbenosti, ki bi jih pisateljica utegnila kasneje v prozni obliki \xc4\x8disteje realizirati. (Paternu 1967: 311)_NEWLINE_Druga izdaja knjige Devet fantov in eno dekle, ki je iz\xc5\xa1la leta 1978, je precej spremenjena. Zgodba je druga\xc4\x8de razporejena po poglavjih, pripoveduje pa jo Gitica Vah\xc4\x8di\xc4\x8d, ki je zaljubljena v Ivana. Spremenjena pa so tudi imena: Metka postane Gitica, Majda Ana, Angela Ivanka, o\xc4\x8detov pomo\xc4\x8dnik Stanko Maks ... Pojavita pa se tudi dve novi osebi. To sta Aleko, stari hlapec Giti\xc4\x8dinih sosedov in posebne\xc5\xbe Vinko.'